Bela III (rex Hungariae)
Bela III (natus c. 1148; mortuus die 23 Aprilis 1196), filius Gezae II, fuit rex Hungariae ab anno 1172 usque ad mortem, successore Emerico.

Ab anno fere 1164 usque ad 1169 Constantinopoli degit sub tutela Manuelis Comneni imperatoris, nomine Graeco "Alexius" tituloque Caesar appellatus, ut qui filiam imperatoris Mariam in matrimonium ducendus successorque ad imperium futurus sit.

In matrimonium anno circiter 1170 duxit Agnetem de Castellione, filiam Reginaldi de Castellione et sororem ex alio patre imperatricis Mariae Antiochiae. Agnes eo filios duos filiasque duas peperit:
 Emericus (1174 - 1204), rex futurus
 Margarita (1175 - post 1223), quae primo Isaacio Angelo imperatori nupsit, deinde Bonifacio Montisferratensi
 Andreas (c. 1177 - 1235), rex futurus
 Constantia (c. 1180 - 1240)
Agnete mortua, Bela anno 1185/1186 in matrimonium duxit Margaritam, filiam regis Francici Ludovici VII, sororem ex alia matre imperatricis Agnetis, et viduam Henrici regis iunioris Angliae.

Nexus externi 
 

Reges Hungariae
Arpadici
Participes tertiae expeditionis sacrae
Nati saeculo 12
Mortui 1196
Manuel I Comnenus
!
Caesares Byzantini